Vrou (51) pleeg selfmoord op N1-hoofwegŉ Vrou het Sondag op die N1-hoofweg buite Bloemfontein selfmoord gepleeg deur eers voor ŉ vragmotor in te ry en toe sy die ongeluk oorleef het, voor ŉ kleiner vragmotor ingehardloop het, berig Volksblad. Nicolene Hugo (51), vrou van Dawie Hugo, hoof van die Lettie Fouché-skool in Bloemfontein, het glo Sondagoggend ontsteld hul huis verlaat nadat sy ŉ uitval gehad het met hul oudste dogter. Hugo was glo ŉ erge depressielyer. Hugo het Sondagoggend omstreeks 11:30 by die Werde/Vergunning-kruising, sowat 50km buite Bloemfontein, voor ŉ swaarvragmotor ingedraai. Die vragmotor het egter uitgeswaai en haar wit Nissan-bakkie net skrams getref. Hugo het egter kort hierna voor ŉ kleiner aankomende vragmotor ingehardloop. Hugo word oorleef deur haar man en twee dogters. Lees volledige berig hier